Odense Adresse-Contoirs Efterretninger, 1835-05-15
Jordegods-Salg. Ved en eneste Auction, som afholdes i Faurboe Kroe ved Landeveien mellem Kallundborg og Holbek Tirsdagen den 9 Juni førstkommende, Kl. 11 Formiddag, blive de den Kongelige Kasse tilhørende, i Holbek Amt i Sielland beliggende Hovedgaarde Alkestrup og Egemarke, med underliggende Stæferiegaard Gammelrand, samt Bøndergods, Skov og Tiender opbudne til Bortsælgelse, efter Konditioner, som fra den 10de i denne Maaned findes til Eftersyn i Siellands og Fyens Landvæsenskontoir under det Kongelige Rentekammer i Kjøbenhavn, hos Justitsraad Godsinspekteur Richter ved Slagelse, paa Alkestrupgaard og paa de fleste Post- og Herbergeergaarde paa Routen mellem Kjøbenhavn og Kiel, saavelsom paa flere af de vigtigste Gjæstgivergaarde i Rigets forskjellige Provindser. Alkestrupgaard, som staaer for Hartkorn 60 Tdr. 5 Skpr. Fdkr. 2 Alb. med et Areal af cirka 350 Tdr. Land fortrinlig god Jord, er indtil 1 Mai 1838 bortforpagtet for en aarlig Afgivt af 210 Tdr. Hvede, 210 Tdr. Rug og 210 Tdr. Byg. Under denne Eiendom hører Reistrup Skov med et Areal af circa 80 Tdr. Land og 2 Tdr. 4 Skpr. Skovskylds Hartkorn. Egemarkegaard, af Hartkorn 104 Tdr. - Skp. 2 Fdkr. 1/5 Alb. med et Areal af cirka 651 Tdr. Land (uberegnet det Areal, som er overladt Huusmænd, ligeledes af fortrinlig Godhed, er indtil 1 Mai 1859 bortforpagtet for aarlig Afgivt 450 Tdr. Hvede, 450 Tdr. Rug og 450 Tdr. Byg. Begge disse Gaarde drives ved Hoverie, den Første af 29, den Sidste af 46 Gaardmænd. Skæferiegaarden Gammelrand, af Hartkorn 14 Tdr. 1 Skp. 2 Fdkr. 1 1/2 Alb., med Jordtillæg 306 Tdr. Land, er indtil 1 Mai 1845 bortforpagtet for aarlig Afgivt 75 Tdr. Rug, 75 Tdr. Byg og 75 Tdr. Havre. Forpagterne, som svare Skatter, offentlige Paabud og Oneraaf de forpagtede Eiendomme og afholde de væsentligste med Gaardens Vedligeholdelse forbundne Udgivter, ere med Gaardene overleverede til Afbetiening samt Vedligeholdelse og Ansvar en betydelig Deel Jnventarium og Besætning, og deriblandt ved Alkestrup 600 Stkr. Faar af spansk Race, ved Ege marke 170 Stkr. Hollænderie=Køer og 5 Tyre, og ved Gammel rand 375 Stkr. Faar og 71 Stkr. Lam af spansk Race, Af de forbenævnte Forpagtningsafgivter betales Rugen, Byggen og Havren med Penge efter hvert Aars Kapitelstaxt, men Hveden med 1/2 Deel over Kapitelstaxten paa Rug, Forpagtningerne kunne under de i Kontrakterne bestemte Betingelser opsiges. Enkelt Tiende oppebæres af omtrent 1200 Tdr. Hartkorn og indbringer aarlig omtrent 760 Tdr. Byg, for størstedelen efter konfirmerede Foreninger. Bøndergodset staaer for Hartkorn 677 Tdr. 4 Skpr. 2 Fdkr. 2 1/2 Alb., hvoraf den aarlige Jordebogsafgivt udgjør omtrent 70 Tdr. Rug, 7000 Tdr. Byg, 150 Tdr. Havre, 1500 Rbd. Sølv og 370 Rbd. Sedler, foruden en Smaaredsel, som aarligen udbringes til omtrent 300 Rbd. Herforuden svares af Huusmænd paa Hovedgaardstaxterne aarligen omtrent 35 Rbd. Sølv og 8 Tdr. Kornvarer, samt noget Pligtarbeide. Jagten og Fiskeriet indbringer for nærværende Tid aarlig 74 Rbd. Sølv. De til Eiendommene hørende Korter ere tilligemed Jordebogen, Hoverieforeningerne, Forpagtningskontrakterne o. s. v. til Eftersyn hos Godsforvalteren, som boer paa Alkestrup, og som tillige paaviser Eiendommene og meddeler de Oplysninger, der iøvrigt maatte attraaes. Jndholaf medfølgende Bidrag til Tidshistorien. N. 14. Historiske Erindringer og Revolutionen 1830, af S. Berard. - Pietist-Uvæsenet i Schlesien. - Censurstreger. - Om Hoveriet og dets Afskaffelse.